da de da de da de fi en en en sv da nl de bar da da da da fr da da da da da da da da da de da de de da da es da da it da de
Danskkursister og højskolemiljøet | Dansk Skoleforening for Sydslesvig e.V.
At komme på højskole er noget helt særligt for danskkursister.
På Jaruplund Højskole tilbydes der ugekurser og weekendkurser i dansk på syv forskellige trin. Målgruppen er især Skoleforeningens forældre, nye og gamle, som føler et behov for at forbedre deres danskkundskaber, for eksempel for bedre at kunne følge med i børnenes skolehverdag. Målgruppen er også folk, der i al almindelighed har interesse for Danmark eller har børn og børnebørn, som bor nord for grænsen.
- Der er et helt særligt miljø her på højskolen, siger dansk-underviser Walter Paulsen.
- Både på ugekurserne og weekendkurserne er der en særlig arbejdsro, når man kan fordybe sig i disse specielle omgivelser. Det er for eksempel muligt at overnatte på højskolen og koble fra ens travle hverdag, siger han.
Samtidig snuser kursisterne højskoleluft, og der findes ikke mange ting, der er så danske som netop højskolebevægelsen.
- Det er jo et stykke dansk kultur, kursisterne kan opleve ud over undervisningen, siger Walter Paulsen. Oplevelsen består blandt andet i, at kursisterne spiser frokost sammen med de andre gæster på højskolen, hvor de med det samme kan afprøve det lærte, de kan læse en række danske aviser, og de ser danske film i højskolens biograf.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg